Rassiliselt on juute iseloomustada püüdnud ka asjaarmastajad. Viimastest kuulsaim on kindlasti Adolf Hitler (Kogu juutide eksistents rajanevat ühel suurel valel - sellel, et nad olevat religioosne kogukond. Tegelikult on nad aga rass!), kelle ihu-antropoloog H. Günther oli probleemiga igavesti kimpus. Günther teadlasena väitis, et juudi rassi (erinevalt aaria rassist, milelsse Günther uskus, aga mida ilmselt  ka pole, kui me ei taha nn Atlandi Balti rassi slleks pidada) ei ole olemas. Küsimus oli muidugi selles, et kui aaria rass oli välja mõeldud, siis pidi sellele midagi vastanduma. Hitleri juudiviha oli nii suur, et talle oli igasugune teaduslik järjekindlus tühiasi.